arnastofnun/IGC-2024 huggingface dataset:
S-241/2008

Mál þetta, sem var dómtekið 20. október sl., höfðaði lögreglustjórinn á Akureyri hér fyrir dómi með ákæruskjali útgefnu 12. september sl. á hendur X;

„fyrir líkamsárás, með því að hafa aðfaranótt fimmtudagsins 24. apríl 2008, fyrir utan félagsheimilið Ljósvetningabúð í Þingeyjarsveit slegið [A], tvö hnefahögg í andlitið með þeim afleiðingum að hann nefbrotnaði og hlaut eymsli yfir kinnbeinsholum vinstra megin og á kjálka.

Telst þetta varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981.

Þess er krafist að ákærði verði dæmdur til refsingar.“

Ákærði hefur fyrir dómi játað skýlaust þá háttsemi, sem lýst er í ákæruskjali.

Með vísan til játningar ákærða, sem ekki er ástæða til að efast um, að sé sannleikanum samkvæm, enda í samræmi við gögn málsins, telst brot ákærða nægjanlega sannað og er brot hans réttilega heimfært til refsiákvæða í ákæru.

Verður dómur lagður á málið án frekari sönnunarfærslu með heimild í 125. gr. laga um meðferð opinberra mála nr. 19, 1991.

Ákærði, sem er ungur að árum og var aðeins 17 ára gamall, þegar umrædd líkamsárás átti sér stað, hefur ekki áður gerst sekur um refsiverða háttsemi samkvæmt vottorði sakaskrár ríkisins, dagsettu 12. september sl. Þá hefur hann hreinskilnislega gengist við broti sínu, lýst iðran og upplýst, að hann hafi náð sáttum við brotaþola málsins um skaðabætur, en skaðabótakrafa hefur ekki verið lögð fram í málinu.

Að þessu virtu þykir eftir atvikum rétt að fresta ákvörðun um refsingu ákærða og skal hún niður falla að liðnum þremur árum frá birtingu dóms þessa, haldi hann almennt skilorð samkvæmt 57. gr. almennra hegningarlaga nr. 19, 1940.

Dæma ber ákærða til sakarkostnaðar málsins, 12.500,- krónur.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Fresta skal ákvörðun refsingar ákærða, X, og hún falla niður að liðnum þremur árum frá birtingu dóms þessa, haldi hann almennt skilorð samkvæmt 57. gr. almennra hegningarlaga nr. 19, 1940.

Ákærði greiði 12.500,- krónur í sakarkostnað.
S-243/2008

Mál þetta, sem dómtekið var þann 20. október sl., er höfðað með ákæruskjali lögreglustjórans á Akureyri, útgefnu 12. september 2008, á hendur X:

„fyrir fíkniefnalagabrot, með því að hafa aðfaranótt laugardagsins 26. júlí 2008, verið með í vörslum sínum 0,25 grömm af amfetamíni í bifreiðinni UT-538, sem lagt hafði verið við Múlasíðu á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 0,25 grömmum af amfetamíni, sem lögreglan lagði hald á og tilgreint er í efnaskrá nr. 14.175, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 22. september sl. og birt fyrir ákærða 6. október sl. Við þingfestingu málsins þann 20. október sl. sótti ákærði ekki þing og var málið þá dómtekið að kröfu fulltrúa ákæruvalds, með vísan til 1. mgr. 126. gr. laga nr. 19, 1991.

Þykir mega jafna framangreindri útivist til játningar ákærða með vísan til ofangreindrar lagagreinar, enda fer sú niðurstaða ekki í bága við gögn málsins. Telst brot ákærða því nægjanlega sannað og varðar það við tilgreind laga- og reglugerðarákvæði í ákæruskjali.

Samkvæmt vottorði sakaskrár ríkisins var ákærði með dómi hinn 2. apríl sl. dæmdur til sektargreiðslu vegna brota gegn ávana- og fíkniefnalöggjöf. Þykir refsing ákærða nú hæfilega ákveðin 37.500 kr. sekt til ríkissjóðs og komi þriggja daga fangelsi í stað sektarinnar verði hún eigi greidd innan fjögurra vikna frá birtingu dómsins að telja.

Gera ber fíkniefni upptæk eins og krafist er í ákæru og nánar er rakið í dómsorði. Engan sakarkostnað leiddi af málarekstri þessum.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, greiði 37.500 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í þrjá daga.

Upptæk eru gerð 0,25 gr. af amfetamíni, sbr. efnaskrá lögreglu nr. 14.175.
S-244/2008

Mál þetta, sem dómtekið var þann 20. október sl., er höfðað með ákæruskjali lögreglustjórans á Akureyri, útgefnu 12. september 2008, á hendur X:

„fyrir fíkniefnalagabrot, með því að hafa föstudaginn 25. júlí 2008, verið með í vörslum sínum 0,72 grömm af hassi í bifreiðinni LV-406, við Hlöllabáta í Hafnarstræti á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 0,72 grömmum af hassi, sem lögreglan lagði hald á og tilgreint er í efnaskrá nr. 14.207, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 22. september 2008 og birt fyrir ákærða 11. október sl. Við þingfestingu málsins þann 20. október sl. sótti ákærði ekki þing og var málið þá dómtekið að kröfu fulltrúa ákæruvalds, með vísan til 1. mgr. 126. gr. laga nr. 19, 1991.

Þykir mega jafna framangreindri útivist til játningar ákærða með vísan til ofangreindra lagagreina, enda fer sú niðurstaða ekki í bága við gögn málsins. Telst brot ákærða því nægjanlega sannað og varðar það við tilgreind laga- og reglugerðarákvæði í ákæruskjali.

Samkvæmt vottorði sakaskrár ríkisins hefur ákærði tvívegis verið dæmdur til refsingar. Þann 20. febrúar 2005 var hann dæmdur í 45 daga skilorðsbundið fangelsi fyrir líkamsárás og þann 24. janúar sl. var hann dæmdur í þriggja mánaða skilorðsbundið fangelsi fyrir brot gegn 219. gr. almennra hegningarlaga ásamt brotum gegn umferðarlögum, en jafnframt var hann þá sviptur ökurétti í fjóra mánuði. Fyrrnefndi skilorðsdómurinn var tekinn upp og dæmdur með í síðara málinu.

Rétt þykir í máli þessu, sbr. heimildarákvæði 60. gr. almennra hegningarlaga, að láta skilorðsdóminn frá því í janúar sl. halda sér, en dæma sérstaka refsingu í máli þessu, sem þykir eftir atvikum hæfilega ákveðin 28.000 kr. sekt til ríkissjóðs og komi tveggja daga fangelsi í stað sektarinnar verði hún eigi greidd innan fjögurra vikna frá birtingu dómsins að telja.

Gera ber fíkniefni upptæk eins og krafist er í ákæru og nánar er rakið í dómsorði. Engan sakarkostnað leiddi af málarekstri þessum.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, greiði 28.000 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í tvo daga.

Upptæk eru gerð 0,72 gr. af hassi, sbr. efnaskrá lögreglu nr. 14.207.
S-249/2008

Mál þetta, sem var dómtekið í dag, höfðaði sýslumaðurinn á Akureyri hér fyrir dómi 12. september 2008, á hendur X;

„fyrir fíkniefnalagabrot, með því að hafa miðvikudaginn 5. mars 2008, verið með í vörslum sínum 1,79 grömm af amfetamíni og 0,43 grömm af hassi á Akureyrarflugvelli, þegar lögreglan hafði þar afskipti af honum, en efnin hafði hann fengið send frá Reykjavík.

Telst þetta varða við 2. gr., sbr. 5. gr. og 6. gr.laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 1,99 grömmum af amfetamíni, sem lögreglan lagði hald á og tilgreint er í efnaskrá nr. 13.443, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Mál nr. S-250/2008 var sameinað þessu. Það höfðaði sami sýslumaður gegn ákærða með ákæru 15. september 2008;

„fyrir fíkniefnalagabrot, með því að hafa sunnudaginn 3. ágúst 2008, verið með í vörslum sínum 3,94 grömm af amfetamíni á Akureyrarflugvelli, þegar lögreglan hafði þar afskipti af honum, en efnin hafði hann fengið send frá Reykjavík.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr.82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 3,949 grömmum af amfetamíni, sem lögreglan lagði hald á og tilgreint er í efnaskrá nr. 14.267, samkvæmt 6. mgr. 5. gr.laga nr. 65, 1974 og 2. mgr. 14. gr. reglugerðar nr. 233, 2001.“

Ákærði sótti ekki þing þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19, 1991. Er því heimilt skv. 1. mgr. 126. gr. sömu laga að leggja dóm á málið að ákærða fjarverandi, enda varða meint brot ekki þyngri viðurlögum en þar er áskilið í a-lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans fyrir framangreind brot, sem ákveðst 78.000 króna sekt til ríkissjóðs og komi 6 daga fangelsi í stað hennar verði hún ekki greidd innan fjögurra vikna frá birtingu þessa dóms að telja.

Gerð eru upptæk efni eins og krafist er og nánar greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 78.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í 6 daga.

Upptæk eru 5,73 grömm af amfetamíni tilgreind í efnaskrám lögreglu nr. 13443 og 14267.
S-285/2008

Mál þetta, sem dómtekið var 30. október sl., höfðaði sýslumaðurinn á Akureyri hér fyrir dómi 29. september sl. gegn X;

„fyrir líkamsárás, með því að hafa laugardagskvöldið 22. september 2007, á skemmtistaðnum Græna Hattinum, Hafnarstræti 96, Akureyri, skallað [A], í andlitið, með þeim afleiðingum að það kvistaðist upp úr framtönn uppi vinstra megin, auk þess sem hann fékk blóðnasir.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar.

Í málinu gerir Á-kk-nf H-kk-nf J-kk-nf hdl., fyrir hönd [A], bótakröfu á hendur ákærða, alls að fjárhæð kr. 163.246,- auk vaxta samkvæmt 1. mgr. 8. gr. vaxtalaga nr. 38, 2001 frá 22. september 2007 til greiðsludags.“

Ákærði hefur komið hér fyrir dóm og játað sök. Með játningu hans sem samrýmist rannsóknargögnum lögreglu er nægilega sannað að hann hafi framið það brot sem í ákæru er lýst og varðar við þar til greint refsiákvæði.

Það athugast að í lýsingu á áverkum sem er að finna í bráðasjúkraskrá frá slysadeild segir að vinstri efri framtönn hafi verið með smábroti „medialt“ neðst. Hafi tjónþoli sagt að þar hafi verið fylling sem hafi brotnað í burtu og hugsanlega einhver hluti af tönninni líka. Þá segir í vottorði tannlæknis, sem liggur frammi í málinu, að tennur 11 og 21 hafi verið ,,mobilar I“, fylling hafi brotnað úr ,,mesial“ horni 21. Af þessu verður ráðið að áverki sem í ákæru er lýst svo að hafi kvistast upp úr framtönn uppi vinstra megin, felist í því að fylling hafi brotnað úr henni.

Ákærði hefur ekki sætt refsingum sem hafa áhrif á refsingu hans fyrir framangreint brot. Hún ákveðst sekt til ríkissjóðs að fjárhæð 60.000 krónur og komi fangelsi í fjóra daga í stað sektarinnar verði hún ekki greidd innan fjögurra vikna frá birtingu þessa dóms að telja.

Í málinu er höfð uppi bótakrafa sem getið er í ákæru. Þar af eru 18.800 krónur vegna reiknings tannlæknis, vottorðs og komugjalds á slysamóttöku og verður þessi liður tekinn til greina að fullu. Þá er gerð krafa um endurgreiðslu lögfræðikostnaðar, 44.446 krónur. Er þessi liður ekki úr hófi fram og verður tekinn til greina. Miskabóta er krafist að fjárhæð 100.000 krónur. Tjónþoli þykir eiga rétt til miskabóta úr hendi ákærða, sbr. 26. gr. skaðabótalaga nr. 50, 1993, með síðari breytingum, sem eftir atvikum þykja hæfilega ákveðnar 50.000 krónur. Samtals verða því dæmdar bætur að fjárhæð 113.246 krónur með vöxtum eins og krafist er og nánar greinir í dómsorði. Dráttarvextir eru dæmdir frá þeim tíma er mánuður var liðinn frá því að ákærða var kynnt bótakrafan, sbr. 9. gr. laga nr. 38/2001.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 60.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í fjóra daga.

Ákærði greiði A 113.246 krónur með vöxtum samkvæmt 1. mgr. 8. gr. laga nr. 38, 2001 frá 22. september 2007 til 21. janúar 2008 en dráttarvöxtum samkvæmt 1. mgr. 6. gr. sömu laga frá þeim degi til greiðsludags.
S-29/2008

Mál þetta, sem var dómtekið í dag, höfðaði sýslumaðurinn á Akureyri hér fyrir dómi 28. janúar sl., á hendur X;

„fyrir líkamsárás, með því að hafa, aðfaranótt laugardagsins 28. október 2006, framan við Helgamagrastræti [...] á Akureyri, slegið [...], einu höggi í andlitið, með þeim afleiðingum að hann rotaðist og féll í götuna og hlaut sár í munni og slímhúð efri varar vinstra megin.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar.“

Í ákæru var höfð uppi bótakrafa, en frá henni fallið í þinghaldi í dag þar sem lögmaður tjónþola lýsti því yfir að samið hefði verið um greiðslu bóta.

Ákærði hefur komið hér fyrir dóm og játað sök. Með játningu hans, sem ekki er ástæða til að draga í efa að sé sannleikanum samkvæm er nægilega sannað að hann hafi framið það brot sem honum er gefið að sök og varðar við tilgreint ákvæði almennra hegningarlaga í ákæru.

Ákærði hefur ekki sætt refsingum. Framangreint brot framdi hann er hann var rúmlega 16 ára gamall. Með vísan til þess og þess að ákærði hefur samið um greiðslu bóta fyrir brot sitt þykir mega fresta því að ákveða honum refsingu skilorðsbundið eins og greinir í dómsorði.

Skipaður verjandi ákærða krefst ekki ákvörðunar um þóknun sér til handa.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákvörðun refsingar ákærða, X, er frestað og skal hún falla niður að liðnum tveimur árum frá uppsögu þessa dóms að telja, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 17.500 krónur í sakarkostnað.
S-305/2008

Mál þetta, sem dómtekið var þann 19. nóvember s.l., er höfðað með ákæruskjali lögreglustjórans á Akureyri, útgefnu 28. október s.l., á hendur X;

„fyrir fíkniefnalagabrot, með því að hafa laugardagskvöldið 29. mars 2008, verið með í vörslum sínum 8,66 grömm af maríhúan, en efnin fundust við leit lögreglu á dvalarstað ákærða að Ráðhústorgi [...] á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana og fíkniefna og önnur eftirlitsskyld lyf nr. 233, 2001.

Þess er krafist að ákærði verði dæmdur til refsingar og til að sæta upptöku á haldlögðu fíkniefnum sem tilgreind eru í efnaskrá lögreglu nr. 13.664 og tölvuvog sem á voru leyfar af fíkniefnum, samkvæmt 6. mgr. og 7. gr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út 3. nóvember s.l. og var það birt fyrir ákærða 8. sama mánaðar. Við þingfestingu málsins þann 19. nóvember s.l. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19, 1991.

Þykir mega jafna framangreindri útivist ákærða til játningar hans, með vísan til framangreindrar lagagreinar, enda fer sú niðurstaða ekki í bága við gögn málsins. Telst brot ákærða því nægjanlega sannað og varðar það við tilgreint laga- og reglugerðarákvæði í ákæruskjali.

Samkvæmt framlögðu sakavottorði hefur ákærði ekki áður sætt refsingu.

Þykir refsing ákærða, eftir atvikum og með vísan til ungs aldurs hæfilega ákveðin sekt til ríkissjóðs 60.000 krónur og komi fjögurra daga fangelsi í stað sektarinnar, verði hún eigi greidd innan fjögurra vikna frá birtingu dómsins að telja.

Taka ber til greina kröfu ákæruvalds um upptöku á 8,66 grömmum af maríhúana, sbr. efnaskrá lögreglu nr. 13.664 og á tölvuvog sem lögreglan lagði hald á við rannsókn málsins eins og greinir í dómsorði.

Engan sakarkostnað leiddi af rekstri málsins.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, greiði 60.000 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í 4 daga.

Upptæk eru gerð til ríkissjóðs 8,66 grömm af maríhúana, sbr. efnaskrá lögreglu nr. 13.664 og tölvuvog.
S-308/2008

Mál þetta, sem dómtekið var 19. nóvember s.l., höfðaði lögreglustjórinn á Akureyri hér fyrir dómi þann 28. október 2008, með ákæru á hendur X;

„fyrir fíkniefnalagabrot, með því að hafa aðfaranótt laugardagsins 13. september 2008, verið með í vörslum sínum 0,64 grömm af amfetamíni og 1,02 grömm af hassi á veitingastaðnum Dátanum, Geislagötu 14 á Akureyri, þegar lögreglan hafði þar afskipti af honum.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana og fíkniefna og önnur eftirlitsskyld lyf nr. 233, 2001.

Þess er krafist að ákærði verði dæmdur til refsingar og til sæta upptöku á haldlögðu fíkniefnum sem tilgreind eru í efnaskrá lögreglu nr. 14.490, skv. 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Skipaður verjandi ákærða hefur krafist vægustu refsingar sem lög leyfa.

Fyrirkall í máli þessu var gefið út 3. nóvember s.l. og var það birt fyrir ákærða 5. s.m. Við meðferð málsins óskaði ákærði eftir að G-kk-nf M. A-kk-nf hdl. yrði skipaður verjandi hans og var orðið við því. Við þingfestingu málsins þann 19. nóvember s.l. sótti ákærði ekki þing. Var það í samræmi við efni bréfs skipaðs verjanda til dómsins, en þar krafðist hann einnig vægustu refsingar skjólstæðingi sínum til handa. Var málið því dómtekið að kröfu sækjanda með vísan til 1. mgr. 126. gr. laga nr. 19, 1991.

Þykir mega jafna framangreindri útivist ákærða til játningar hans með vísan til ofangreindrar lagagreinar, enda fer sú niðurstaða ekki í bága við gögn málsins. Telst brot ákærða því nægjanlega sannað og varðar það við tilgreind laga- og reglugerðarákvæði sem vísað er til í ákæruskjali.

Samkvæmt vottorði sakaskrár ríkisins hefur ákærði á síðustu tveimur árum þrívegis hlotið refsidóma, síðast í júnímánuði s.l. fimm mánaða fangelsi, sem var skilorðsbundið í 2 ár, fyrir þjófnaðarbrot og brot gegn vopnalögum.

Rétt þykir með heimild í 60. gr. almennra hegningarlaga að láta skilorðsdóminn halda sér, en dæma ákærða sérstaka refsingu í máli þessu, sem þykir hæfilega ákveðin 41.000 króna sekt til ríkissjóðs. Skal þriggja daga fangelsi koma í stað sektarinnar verði hún eigi greidd innan fjögurra vikna frá birtingu dómsins að telja.

Þá verður ákærði dæmdur til að sæta upptöku á 0,64 grömmum af amfetamíni og 1,02 grömmum af hassi eins og krafist er í ákæru og greinir í dómsorði.

Engan sakarkostnað leiddi af rekstri málsins, en skipaður verjandi ákærða afsalaði sér allri þóknunar í fyrrnefndu bréfi.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, greiði 41.000 krónur í sekt til ríkissjóðs innan fjögurra vikna frá birtingu dómsins að telja, en sæti ella fangelsi í þrjá daga.

Ákærði sæti upptöku á 0,64 grömmum af amfetamíni og 1,02 grömmum af hassi.
S-312/2008

Mál þetta, sem dómtekið var þann 19. nóvember s.l., höfðaði lögreglustjórinn á Akureyri hér fyrir dómi með ákæruskjali, útgefnu 28. október 2008, á hendur X;

„fyrir fíkniefnalagabrot, með því að hafa föstudagskvöldið 19. september 2008, verið með í vörslum sínum 0,34 grömm af maríhúana og 0,76 grömm af tóbaksblönduðu maríhúana á heimili sínu að Lækjargötu [...] á Akureyri, þegar lögreglan gerði þar leit.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana og fíkniefni og önnur eftirlitsskyld lyf nr. 233, 2001.

Þess er krafist að ákærði verði dæmdur til refsingar og til sæta upptöku á haldlögðum fíkniefnum sem tilgreind eru í efnaskrá lögreglu nr. 14.523 og tölvuvog sem á voru leyfar af fíkniefnum, samkvæmt 6. mgr. og 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði hefur hér fyrir dómi skýlaust játað sök og þá háttsemi sem rakin er í ákæruskjali. Játning ákærða er í samræmi við rannsóknarskýrslur lögreglu.

Að framangreindu virtu þar sem ekki er ástæða til að efa að játning ákærða sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga og reglugerðarákvæða. Verður lagður dómur á málið án frekari sönnunarfærslu með heimild í 125. gr. laga nr. 19, 1991.

Samkvæmt vottorði sakaskrár ríkisins hefur ákærði þrívegis verið dæmdur fyrir brot á ávana- og fíkniefnalöggjöf, síðast í októbermánuði 2005, en hann var þá dæmdur í sex mánaða fangelsi, en þar af voru fjórir mánuðir skilorðsbundnir til þriggja ára. Í sakavottorði er tekið fram að hann hafi lokið samfélagsþjónustu 30. október 2006. Með broti því sem ákærði er nú sakfelldur fyrir hefur hann rofið skilorð nefnds dóms.

Með vísan til 60. gr. almennra hegningarlaga nr. 19, 1940, þykir eftir atvikum fært að láta skilorð greinds dóms haldast, en ákvarða ákærða sérstaka refsingu nú, en í því efni er horft til ákvæða 70. og 74. gr. almennra hegningarlaga. Þykir refsing ákærða eftir atvikum hæfilega ákveðin 31.000 króna sekt til ríkissjóðs og komi tveggja daga fangelsi í stað sektarinnar verði hún eigi greidd innan fjögurra vikna frá birtingu dómsins að telja.

Gera ber tölvuvog og fíkniefni upptæk eins og krafist er í ákæru og nánar er rakið í dómsorði.

Engan kostnað leiddi af rekstri málsins.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, greiði 31.000 króna sekt til ríkissjóðs innan fjögurra vikna frá birtingu dómsins að telja, en sæti ella fangelsi í tvo daga.

Upptæk eru gerð 0,34 grömm af maríúhana og 0,76 grömm af tóbaksblönduðu maríhúana, sbr. efnaskrá lögreglu nr. 14.523, auk tölvuvogar.